KYK: Frustrasie oor Farrell se duikslae | Netwerk24
06 Januarie 2020 12:52
Owen Farrell se tegniek in duikslae is lank reeds ’n besprekingspunt. Foto: Getty Images
Rugbykykers is gefrustreerd nadat die Engelse kaptein Owen Farrell vir die soveelste keer ’n geel- of rooikaart vrygespring het vir ’n gevaarlike duikslag.
RugbyPass berig Farrell is op sosiale media gekap nadat hy slegs ’n strafskop afgestaan het vir ’n hoogvat in Saracens se 62-5-sege oor Worcester in die Engelse Premierliga die afgelope naweek.
Die losskakel het kontak gemaak met sy teenstander Tom Howe se nek en ken, maar die skeidsregter Craig Maxwell-Keys het ná ’n kykweer beslis Farrell het “laag begin en opgeskuif”, wat as “versagtende omstandighede” beskou is.
Twitter-gebruikers het uitgevaar teen die beslissing en is ontsteld omdat Farrell nie met ’n kaart gestraf is nie vir wat na ’n skouerloop gelyk het.
Sommiges gebruikers voer aan Farrell word beskerm omdat hy Engelse rugby se “goue seun” is.
Look at the direction of the shoulder as he going in to tackle, with the direction you wouldn’t be able to make a wrap, so it’s a clear shoulder.
I’ve seen other and all much the same.
Farrell will get away with it. Until he gets punishment he’ll carry on.
— Victoria Squires (@VikkiSquires19) January 4, 2020
Tim O’Connor, ’n prokureur en kenner van rugbyreëls, sê dit was duidelik Howe het nie in Farrell se duikslag in “gebuk” nie.
To be clear: the TMO appears to suggest the tackled player dipped.
He did not. It must be a sudden, significant drop (see, eg, the Bundee Aki decision.)
Note the reference point of the blue line at the top of the hoarding relative to the tackler player’s head-level. pic.twitter.com/M1pXxSvu4i
— Tim O'Connor (@timoconnorbl) January 4, 2020
Farrell (28) se duikslag-tegniek was in die kollig in die aanloop tot die 2019 Wêreldbekertoernooi in Japan.
Hy is ongestraf gelaat vir ’n skouerloop op die Springbok-senter André Esterhuizen in November 2018, terwyl hy drie weke later skotvry afgekom het vir ’n duikslag sonder arms op die Wallaby-slot Izack Rodda.
Wêreldrugby het in Mei 2019 riglyne vir duikslae vir die toernooi uitgereik en Farrell se skouerloop op Esterhuizen is as voorbeeld gebruik in ’n video oor wanneer ’n geelkaart gewys moet word.
John Mitchell, die Rose se verdedigingsafrigter, het gedurende die rugbyskouspel in die Ooste erken Farrell moet aan sy duikslag-tegniek skaaf.
Meer oor: Toetsrugby | Saracens | Owen Farrell | Engelse Premierliga